เรื่องร้องเรียน: ขอตั้งคำถามในฐานะคนจ่ายภาษีว่า  พวกคุณทำงานโดยไม่คำนึงถึงความปลอดภัยของคนใช้ถนนแบบนี้ได้ไง  ปล่อยให้ทำทิ้งไว้สภาพนี้ทั้งๆ ที่งานยังไม่เสร็จ  เศษหินเศษปูนกระเด็นเต็มพื้นถนน  กลางคืนมืดๆ มองถนนไม่ชัดเจนแล้วต้องขี่รถผ่านบนถนนสภาพแบบนี้มันก็เสี่ยงต่อการเกิดอุบัติเหตุบาดเจ็บ  เจ้าหน้าที่หย่อนยานในการตรวจสอบดูแลหรือเปล่า  คุณกินเงินภาษีจากประชาชนนะ  คุณจะไม่ปกป้องดูแลประชาชนเลยหรอ  หากเกิดอุบัติเหตุขึ้นมาใครรับผิดชอบ  คุณตอบคำถามนี้ได้ไหม?
การดำเนินการของเจ้าหน้าที่: งานบริเวณชุมชนซอยรามคำแหง 53 มีงานก่อสร้างวางท่อประปา เพื่อปรับปรุงทดแทนท่อประปาเดิมที่เสื่อมสภาพ โดยก่อนเริ่มงานได้มีการประชาสัมพันธ์แจกใบปลิวให้ผู้อาศัยในบริเวณดังกล่าวทราบ และปัจจุบันอยู่ระหว่างดำเนินการก่อสร้าง โดยภายหลังจากก่อสร้างวางท่อประปาจะดำเนินการซ่อมผิวจราจรชั่วคราวเพื่อให้รถสามารถสัญจรได้ และจะดำเนินการซ่อมผิวจราจรถาวรภายหลังจากที่ได้ทดสอบความหนาแน่น จึงเรียนมาเพื่อทราบ และขออภัยในความไม่สะดวกมา ณ ที่นี้
ความเห็นของผู้แจ้ง: เวลาทำอะไรขอให้ประกาศให้ชัดเจน  ทำชั่วคราวหรือถาวรควรบอกให้ชัดเพื่อป้องกันการเข้าใจผิด  เเละงานชั่วคราวที่ทำต้องไม่สร้างความเสี่ยงให้เกิดอุบัติเหตุด้วย  แต่ที่ผ่านมาไม่ใช่เลย  เศษหินเศษทรายเลอะเต็มถนนไปหมด  แล้วพอโดนน้ำชะล้าง สุดท้ายก็ไปลงในทางระบายน้ำ  แล้วท่อก็จะตันหรือไม่ก็ทำให้ประสิทธิภาพการระบายน้ำลดลง  นี่คือผลที่จะเกิดขึ้น  คำถามคือคนรับผิดชอบได้คิดล่วงหน้าถึงปัญหาแบบนี้หรือเปล่า  เป็นหน่วยงานราชการจะอ้างว่าไม่รู้ ไม่ได้  มันหน้าที่ของคุณ  ทำงานของตัวเองเสร็จแต่ไม่สร้างปัญหาให้หน่วยงานอื่นมันไม่ใช่เลย  แล้วประชาชนก็ต้องมารับความเสี่ยงอีก  มันไม่ควรเป็นแบบนี้นะครับ
พื้นที่: แขวงพลับพลา เขตวังทองหลาง กรุงเทพมหานคร